পুজোর আগে সহজ উপায়ে বাড়িতে বানিয়ে নিন হেয়ার মাস্ক

ওয়েব ডেস্ক: শীত, গ্রীষ্ম, বর্ষা সব সময়ই চুল পড়ার সমস্যা লেগেই রয়েছে। যার মধ্যে অন্যতম চুলের ডগা ফাটার সমস্যা। যদিও তার জন্য আবহাওয়া অনেকটাই দায়ী। বাতাসে আর্দ্রতার অভাব দেখা দিলে মাথার ত্বকও শুষ্ক হয়ে পড়ে। ফলে খুশকির বাড়বাড়ন্ত দেখা দেয়। চুল অত্যধিক রুক্ষ ও শুষ্ক হয়ে গেলে শুধু শ্যাম্পু বা কন্ডিশনারে সমস্যার সমাধান হয় না। পুজোর এই বড় সমস্যার সম্মুখীন অনেকেই। পার্লারেও পা রাখার জায়গা নেই। তাই বেশি ঝক্কি না নিয়ে বাড়িতেই সহজ উপায়ে বানিয়ে ফেলুন সহজ উপায়ে হেয়ার মাস্ক ।

একটি পাত্রে ডিম ফাটিয়ে নিন। এরপর তার মধ্যে তিন থেকে চার চামচ অলিভ অয়েল মিশিয়ে নিন। এরপর সেটা ভালো করে ফেটিয়ে মাথায় ভালো করে মেখে নিন। এবার মাথায় প্লাস্টিকের শাওয়ার ক্যাপ পরে নিন। আধ ঘণ্টা পর যে কোনও শ্যাম্পু দিয়ে চুল ধুয়ে ফেলুন। এছাড়াও, চুলের জন্য দই খুব উপকারী। আধ কাপ টক দইয়ের সঙ্গে ২ চামচ মধু মিশিয়ে নিন। চুলের গোড়া থেকে ডগা পর্যন্ত মেখে রাখুন এই মিশ্রণ। মিনিট কুড়ি পর শ্যাম্পু করে নিন। ঘরোয়া উপায়ে স্পা করার দারুণ পন্থা এটি। আবার চুলে লাগাতে পারেন ১ চামচ অ্যালোভেরার শাঁস এবং ১ চামচ খাঁটি নারকেল তেল ভাল করে মিশিয়ে সেই মিশ্রন।এ বার মাথার ত্বকে এই মিশ্রণ ভাল করে মেখে রাখুন। চুল খুব রুক্ষ হলে চুলের গায়েও মাখতে পারেন। আধ ঘণ্টা থেকে ৪৫ মিনিট পর ধুয়ে নিন। দেখবেন এই সমস্যা থেকে সহজ উপায়েই মুক্তি মিলেছে।

আরও পড়ুন: পুজোয় এবার ট্রাই করুন মাটনের এই রেসিপি!

হাতে গোনা কটা দিন। তারপরই সবচেয়ে বড় উৎসব দুর্গাপুজো। আর এই সময় সেজে ওঠে প্রত্যেকেই। সাজগোজও করতেই হবে। সেখানে চুলের স্টাইলটাই যদি জমে না ওঠে তাহলে গোটা সাজই হবে মাটি। তাই চটজলদি বাড়িতেই বানিয়ে ফেলুন হেয়ার মাস্ক। আর দেরি না করে যত্ন নিন চুলের।